OpenLLM-France/wikimedia huggingface dataset:
# Jopie Waalberg

Jopie Waalberg (Amsterdam, 13 d'abril de 1920 - Enkhuizen, 5 de juliol de 1979) va ser una nedadora neerlandesa que va competir durant la dècada de 1930.
El 1936, amb tan sols 16 anys, va prendre part en els Jocs Olímpics de Berlín, on fou quarta en la prova dels 200 metres braça del programa de natació.
En el seu palmarès destaca una medalla de bronze en els 200 metres braça al Campionat d'Europa de natació de 1938.
L'11 de maig de 1937 va establir un nou rècord mundial dels 200 metres braça amb un temps de 3'00.2". Va millorar el seu propi rècord en dues ocasions, fins a situar-lo en 2'56.9", essent d'aquesta manera la primera dona en baixar dels tres minuts en aquesta distància. Finalment la brasilera Maria Lenk va millorar el seu registre el novembre de 1939. Waalberg també va establir la millor marca mundial en les 200 iardes, 400 metres i 500 metres braça. Això la convertia en una de les grans favorites pels Jocs Olímpics d'Estiu de 1940, però l'esclat de la Segona Guerra Mundial obligaren a la seva cancel·lació. El 1944 abandonà la competició.

## Referències

* 1 2 Jopie Waalberg a Sports Reference (arxivat)
* ↑ «Cielo is the 13º brazilian world record holder» (en portuguès). Globoesporte, 30-07-2009. [Consulta: 9 abril 2013].
* ↑ Jopie Waalberg zegt wedstrijdsport vaarwel, Het volk : dagblad voor de arbeiderspartĳ, 29 febrer 1944
# Templet de San Pietro in Montorio

El Templet de San Pietro in Montorio (en italià Tempietto di San Pietro in Montorio o, simplement, il Tempietto) és una de les obres més importants i conegudes de Bramante i una obra mestra de l'arquitectura renaixentista. Es troba a Roma, al turó del Janícul, en un dels patis del convent de San Pietro in Montorio, que actualment acull la Reial Acadèmia d'Espanya a Roma, i va ser construït l'any 1502 per encàrrec dels Reis Catòlics, en commemoració de la conquesta de Granada el 1492. En fou titular el català Isidre Gomà i Tomàs i la seva condició de cardenal.

## Arquitectura

El templet, que s'alça, és fet de granit i té planta circular, amb una columnata que envolta la cel·la, coberta per una cúpula semiesfèrica. A la planta hi ha un crepidoma, que són tres escales cadascuna de les quals representa les tres virtuts teologals: la fe, l'esperança i la caritat, que alternen amb portes i finestres separades per pilastres, cadascuna de les quals es correspon amb una de les columnes del peristil.

## Finalitat

Just davall de l'altar major hi ha la cripta on, pretesament, hi havia clavada la creu de sant Pere. Aquesta cripta simbolitza el martiri de l'apòstol. Aquesta obra es considera el manifest de l'arquitectura del classicisme renaixentista, donada la seva puresa de línies i la seva austeritat decorativa. El seu significat és la simbolització de la condició de l'apòstol Pere com a primer pontífex i fonament de l'Església, i la seva funció és commemorativa i religiosa.

## Enllaços externs

* Fotografia satèl·lit del Templet
# Alberto Winkler

Alberto Winkler (Kastelbell-Tschars, 13 de febrer de 1932 - Mandello del Lario, 14 de juny de 1981) fou un remer italià que va competir durant la dècada de 1950.
El 1956 va prendre part en els Jocs Olímpics d'Estiu de Melbourne, on guanyà la medalla d'or en la prova del quatre amb timoner del programa de rem. Formà equip amb Romano Sgheiz, Angelo Vanzin, Franco Trincavelli i Ivo Stefanoni.
En el seu palmarès també destaquen tres medalles al Campionat d'Europa de rem, d'or el 1957 i 1958 en el vuit amb timoner, i de bronze el 1956 en el quatre amb timoner.

## Referències

* 1 2 «Olympedia – Alberto Winkler». [Consulta: 31 maig 2022].
# Lenka Vymazalová

Lenka Vymazalová (Litoměřice, 15 de juny de 1959) va ser una jugadora d'hoquei sobre herba txeca que va competir sota la bandera de Txecoslovàquia durant les dècades de 1970 i 1980.
El 1980 va prendre part en els Jocs Olímpics de Moscou, on guanyà la medalla de plata en la competició d'hoquei sobre herba.

## Referències

* ↑ «Lenka Vymazalová Olympic Results». sports-reference.com. Arxivat de l'original el 18 d’abril 2020. [Consulta: 16 juny 2019].
# Haralds Blaus

Haralds "Harry" Blaus (en rus Гарольд Блау; Liezere, Letònia, 24 de desembre de 1885 – Augsburg, Baviera, Alemanya, 4 de juny de 1945) va ser un tirador letó d'origen germànic que va competir a començament del segle xx.
El 1912 va prendre part en els Jocs Olímpics d'Estocolm, on guanyà la medalla de bronze en la competició de fossa olímpica individual del programa de tir. En el Tir al cérvol, tret simple per equips fou cinquè i en Tir al cérvol, tret simple vintè.

## Referències

* ↑ «Harry Blaus Olympic Results». sports-reference.com. Arxivat de l'original el 29 de novembre 2014. [Consulta: 10 abril 2017].
# Magó (ambaixador)

Magó va ser un ambaixador cartaginès enviat a Roma just abans de començar la Tercera Guerra Púnica (149 aC), oferint als romans una completa submissió i desaconsellant la represa d'hostilitats.
Un Magó, que sembla que no era l'anterior, potser un fill, es va dirigir al senat cartaginès després de l'ambaixada amb un discurs molt prudent. És anomenat per Polibi «el Bruti» (de Brútium) (en grec antic: Βρέττιος), i potser portava aquest nom pels serveis del seu pare en aquella regió.

## Referències

* ↑ Polibi. Història, III, 1
* ↑ Smith, William (ed.). «Mago». A Dictionary of Greek and Roman biography and mythology. [Consulta: 23 març 2024].
# Jordà Vallmajó Giralt

Jordà Vallmajó Giralt (Girona, 14 de maig de 1894 - Barcelona, 22 d'agost de 1983) va ser un esportista català que va competir durant la dècada de 1920. Destacà especialment en la lluita grecoromana, i el 1924 va prendre part en els Jocs Olímpics de París, on disputà la competició del pes ploma del programa de lluita lliure. Quedà eliminat en sèries. També formà part de la secció de rugbi del Futbol Club Barcelona i de la selecció catalana.

## Referències

* ↑ «Jordan Vallmajo Olympic Results». sports-reference.com. Arxivat de l'original el 17 d’abril 2020. [Consulta: 20 maig 2018].
* ↑ Jordà Vallmajó Giralt a Jordà Vallmajó Giralt
# Joseph Salas

Joseph Salas (Los Angeles, 28 de desembre de 1903 - Carlsbad, 11 de juny de 1987) va ser un boxejador estatunidenc que va competir durant les dècades de 1920 i 1930.
El 1924 va prendre part en els Jocs Olímpics de París, on guanyà la medalla de plata de la categoria del pes ploma, en perdre la final contra Jackie Fields. Aquell mateix any es proclamà campió de l'AAU del pes ploma.
Posteriorment passà al professionalisme, amb un balanç de 28 victòries, 6 derrotes i 4 combats nuls, però sense aconseguir guanyar cap títol de renom.

## Referències

* 1 2 3 «Joe Salas Olympic Results». sports-reference.com. Arxivat de l'original el 31 d’agost 2011. [Consulta: 24 maig 2018].
* ↑ Joe Salas a boxrec.com
# Agnes Morton

Agnes Mary "Agatha" Morton (Halstead, Essex, 6 de març de 1872 - Kensington, Londres, 5 d'abril de 1962) fou una tennista britànica que va competir a començaments del segle xx. Va disputar i va perdre dues finals de la competició femenina del Torneig de Wimbledon, el 1908 i 1909, i el 1914 aconseguí la victòria en el dobles femenins d'aquest mateix torneig fent parella amb Elizabeth Ryan. El 1908 fou quarta en l'individual femení dels Jocs de Londres.

## Torneigs de Grand Slam
### Individual (2 finals)

| Resultat | Any | Torneig | Superfície | Oponent | Marcador |
| Finalista | 1908¹ | Wimbledon | Herba | Charlotte Cooper Sterry | 4–6, 4–6 |
| Finalista | 1909¹ | Wimbledon | Herba | Dora Boothby | 4–6, 6–4, 6–8 |
¹Aquest és el resultat de la final petita (« all comers' final »). La guanyadora de l'any anterior no pren part en la gran final (« challenge round ») per a la qual estava directament classificada.

### Dobles (1 títol)

| Resultat | Any | Torneig | Superfície | Parella | Oponents | Marcador |
| Campiona | 1914 | Wimbledon | Herba | Elizabeth Ryan | Edith Hannam Ethel Larcombe | 6–1, 6–3 |

## Referències

* ↑ «Agnes Morton Olympic Results». sports-reference.com. Arxivat de l'original el 2012-12-18. [Consulta: 16 juliol 2016].
# Manassès I de Chalon

Manassès I de Chalon o Mayner (vers 875 - 925 o després) dit l'Ancià o el Vell, fou comte de Chalon, Mémontois, Auxois, Atuyer, Condroz, Ne, Avalois o Avallon, Beaune, Duesmois i Oscheret vers 887-918, i senyor de Vergy vers 893-918 i comte de Langres vers 894-918
Segons Medieval Lands la seva esposa no és coneguda. Altres fonts pensen que es va casar amb Ermengarda de Provença o Ermengarda de Borgonya, filla del rei Bosó i d'Ermengarda de França (o Ermengarda d'Italia), que el lloc abans referenciat considera l'esposa del seu fill.
El va suceir el seu fill Manassès II que fou comte d'Auxois, de Dijon i de Beaune (però no de Chalon) i que va governar del 918 a una data incerta.

## Biografia

Nascut cap a 875, Manassès seria el fill d'un comte Manassès I de Dijon (més probablement seria la mateixa persona, sent el seu pare no conegut) o del comte Gilbert de Condroz, Va estar al costat de Ricard El Justicier i va combatre els vikings o normands que destrossaven Borgonya. Va participar en les batalles de Saint-Florentin i d'Argenteuil contra els normands el 898.
No se l'esmenta més després del 925. El seu fill Manassès II el va succeir en alguns dels comtats (Auxois, Dijon i Beaune, però no en el de Chalon)

## Notes i referències

* ↑ Manassés a Medieval Lands
* ↑ per motius onomàstics ja que el nom Gilbert o Gislebert apareix després en un net, Gilbert de Chalon

## Vegeu també

* Casa de Vergy
* Comtat de Chalon
* Comtat de Langres

## Enllaços externs

* Histoire de Chalon-sur-Saône du VIIIe au XIIIe siècle
# Hellmer Hermandsen

Hellmer Hermandsen (Løten, Hedmark, 1 de febrer de 1871 – Brumunddal, Ringsaker, 19 de març de 1958) va ser un tirador noruec. El 1900 va prendre part en els Jocs Olímpics de París, en què disputà cinc proves del programa de tir olímpic. Guanyà la medalla de plata en la prova de rifle militar, tres posicions per equips, junt a Olaf Frydenlund, Ole Østmo, Ole Sæther i Tom Seeberg, mentre en la prova individual fou 13è. En rifle militar, dempeus fou novè, desè en rifle militar, bocaterrosa i tretzè en rifle militar, de genolls.

## Referències

* ↑ «PARIS 1900. SHOOTING». olympic.org. [Consulta: 22 setembre 2015].
* ↑ «Hellmer Hermandsen Olympic Results». sports-reference.com. Arxivat de l'original el 17 de desembre 2012. [Consulta: 22 setembre 2015].
# YouTube Music

YouTube Music és una aplicació mòbil desenvolupada per YouTube; proporciona una versió personalitzada del servei orientada a la transmissió de música, que permet als usuaris navegar pels vídeos musicals de YouTube en gèneres, llistes de reproducció i recomanacions. El servei s'integra amb el servei de subscripció YouTube Red, que permet una reproducció lliure d'anuncis i d'àudio. L'aplicació està disponible a Austràlia, Nova Zelanda, Mèxic, Corea del Sud i dels Estats Units.

## Història

L'aplicació YouTube Music es va donar a conèixer l'octubre de 2015 i es va publicar el mes següent; el seu llançament va arribar al costat de la presentació de YouTube Red, un servei de subscripció més gran que cobreix tota la plataforma de YouTube, inclosa l'aplicació de música. Tot i ser redundant amb l'existent Google Play Music el servei de subscripció All Access, l'aplicació està dissenyada per a usuaris que consumeixen principalment música a través de YouTube.
El 17 de maig de 2018, YouTube va anunciar una nova versió de l'aplicació YouTube Music, que inclouria un reproductor d'escriptori i una aplicació mòbil redissenyada, recomanacions més dinàmiques basades en diversos factors i l'ús de la tecnologia d'intel·ligència artificial de Google per buscar cançons basades en lletres i descripcions. A més, YouTube Music es convertirà en un servei de subscripció diferent (posicionat com a competidor més directe de Apple Music i Spotify), oferint una transmissió gratuïta de música i continguts musicals a YouTube. El servei continuarà inclòs com a part del servei de YouTube Red, que s'està tornant a anomenar com a YouTube Premium, però estarà disponible per separat a un preu inferior d'US $9,99 que el de YouTube Premium (el preu és augmentat per als nous subscriptors) que coincideix amb els dels seus competidors.

## Característiques

L'aplicació permet als usuaris navegar i reproduir tots els vídeos orientats a la música a YouTube. La disponibilitat de música inclou molts dels llançaments dels artistes de tendència majoritària i s'estén a qualsevol vídeo classificat com a música al servei de YouTube. Les cançons juguen a través dels seus videoclips on sigui aplicable. Els subscriptors de YouTube Red poden canviar a un mode d'àudio únic que es pot reproduir en segon pla mentre l'aplicació no està en ús.

## Referències

* ↑ «Exclusive: An inside look at the new ad-free YouTube Red» (en anglès). The Verge.
* 1 2 «YouTube Music isn't perfect, but it's still heaven for music nerds» (en anglès). Engadget.
* ↑ «Google announces YouTube Music and YouTube Premium». The Verge.

## Enllaços externs

* YouTube Music - Lloc web oficial
YouTube Music a YouTube
# Gai Livi Salinàtor (pretor 202 aC)

Gai Livi Salinàtor (llatí: Gaius Livius Salinator) va ser un magistrat romà del segle iii aC. Formava part de la gens Lívia, una gens romana d'origen plebeu.
Va ser elegit Pontífex l'any 211 aC al lloc de Marc Pomponi Mató que havia mort en el càrrec. L'any 203 aC era edil curul, i pretor el 202 aC, any en què va rebre el Brútium com a província. L'any 193 aC va lluitar a les ordres del cònsol Luci Corneli Mèrula contra el poble dels bois gals i a finals d'any va ser candidat al consolat però no en va sortir elegit. Va morir l'any 170 aC.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 695.
# Josef Musil

Josef Musil (Kostelní Lhota, 3 de juliol de 1932 - Thomayer Hospital i Praga, 26 d'agost de 2017) fou un jugador de voleibol txec que va competir sota bandera txecoslovaca durant les dècades de 1950 i 1960.
El 1964 va prendre part en els Jocs Olímpics de Tòquio, on guanyà la medalla de plata en la competició de voleibol. Quatre anys més tard, als Jocs de Ciutat de Mèxic, guanyà la medalla de bronze en la mateixa competició. En el seu palmarès també destaquen dues medalles d'or (1956 i 1966) i tres de plata (1952, 1960 i 1962) al Campionat del Món de voleibol, i dues d'or (1955 i 1958) i una de plata (1967) al Campionat d'Europa. A nivell de clubs jugà en diversos equips txecoslovacs, amb els que guanyà vuit lligues nacionals. Els darrers anys de vida esportiva els passà a Itàlia, on guanyà la lliga de 1970 i compaginà la tasca de jugador amb la d'entrenador. Es retirà el 1976. Continuà entrenant fins a començaments de la dècada de 1990. El 2004 fou incorporat a l'International Volleyball Hall of Fame.

## Referències

* ↑ «Josef Musil Olympic Results». sports-reference.com. Arxivat de l'original el 15 d’octubre 2012. [Consulta: 16 setembre 2019].
* ↑ «Musil Josef». cvf.cz. [Consulta: 16 setembre 2019].
* ↑ «Josef Musil». VolleyHall.org. [Consulta: 10 desembre 2018].
# Alena Mikúlitx

Alena Mikúlitx (belarús: Алена Уладзіміраўна Мікуліч) (Minsk, 21 de febrer de 1977) és una remadora belarussa, ja retirada, que va competir durant la dècada de 1990.
El 1996 va prendre part en els Jocs Olímpics d'Estiu d'Atlanta, on va guanyar la medalla de bronze en la prova del vuit amb timoner del programa de rem. En el seu palmarès també destaca una medalla d'or al Campionat del Món de rem de 1999.

## Referències

* ↑ «Olympedia – Alena Mikulich». [Consulta: 17 agost 2023].
* ↑ «World Rowing - Elena MIKULITCH» (en anglès). Arxivat de l'original el 2023-03-20. [Consulta: 17 agost 2023].
# Henry Lynch-Staunton

Henry George Lynch-Staunton (Illa de Wight, 5 de novembre de 1873 – Berwick-upon-Tweed, Northumberland, 15 de novembre de 1941) va ser un tirador anglès que va competir a començaments del segle xx.
El 1908 va prendre part en els Jocs Olímpics de Londres, on disputà dues proves del programa de tir. En la prova de Pistola lliure per equips guanyà la medalla de bronze. A més a més disputà la prova de pistola individual, on fou tretzè.

## Referències

* ↑ «Henry Lynch-Staunton Olympic Results». sports-reference.com. Arxivat de l'original el 30 de desembre 2013. [Consulta: 9 maig 2016].
# Josep Balcells Auter

Josep Balcells Auter (Barcelona, 26 de juliol de 1905 - Barcelona, 26 d'agost de 1987) fou un remer català que va competir durant la dècada de 1920.
Membre del Reial Club Marítim de Barcelona, el 1924 va prendre part en els Jocs Olímpics de París, on disputà la prova del quatre amb timoner del programa de rem. En ella quedà eliminat en sèries. El 1925 es proclamà campió d'Espanya en la modalitat de dos amb timoner.

## Referències

* ↑ «Josep Balsells Olympic Results». sports-reference.com. Arxivat de l'original el 18 d’abril 2020. [Consulta: 19 juny 2018].
* ↑ Josep Balcells Auter a enciclopedia.cat
# Zhao Jun

Zhao Jun (Xinès simplificat: 赵骏; Xinès tradicional: 趙駿; pinyin: Zhào Jùn; nascut al 12 de desembre de 1986 a Jinan, Shandong) és un jugador d'escacs xinès que té el títol de Gran Mestre des del 2004, a l'edat de 17 anys. Forma part pel Club d'Escacs Shandong a la Lliga d'escacs de la Xina (CCL).
A la llista d'Elo de la FIDE del juny de 2020, hi tenia un Elo de 2638 punts, cosa que en feia el jugador número 11 (en actiu) de la Xina, i el número 167 del rànquing mundial. El seu màxim Elo va ser de 2641 punts, a la llista del setembre de 2019.

## Resultats destacats en competició

Va aconseguir la seva primera norma de GM el febrer de 2004 a l'Aeroflot Open jugat a Moscou on va fer 5 punts de 9 (amb una performance de 2613). La segona norma la va aconseguir a l'abril de 2004 al Campionat de la Xina per equips masculí a Jinan on va fer 7 punts de 10 (amb una performance de 2652). La tercera norma la va aconseguir el novembre de 2004 al Campionat del Món juvenil a Kochi on fou tercer amb 9½ punts de 13 (amb una performance de 2633).
Va competir a la Copa del Món de 2007, on va eliminar Pendyala Harikrishna a la primera ronda, però llavors fou eliminat del torneig en perdre contra Liviu-Dieter Nisipeanu a la segona ronda.
El gener de 2015 va guanyar el 90è Torneig Hastings amb una puntuació de 8/9, un punt d'avantatge respecte als segons classificats. El 2015 fou cinquè al Campionat de la Xina. El setembre de 2015 va participar en la Copa del Món de 2015 on fou eliminat a la primera ronda per Ian Nepómniasxi.

## Referències

* ↑ http://ccl.sports.cn/ Arxivat 2011-10-28 a Wayback Machine.
* ↑ http://blog.sina.com.cn/chessnews
* ↑ «"Rànquing d'escaquistes per federació: Xina"» (en anglès). lloc web de la FIDE. [Consulta: 7 juny 2020].
* ↑ «Evolució Elo de Zhao Jun» (en anglès). FIDE consulta= 7 de juny de 2020.
* ↑ Priyadarshan Banjan. «Zhao Jun bulldozes Hastings Chess Congress». ChessBase, 07-01-2015. [Consulta: 11 setembre 2015].
* ↑ Pein, Malcolm. «Zhao Jun conquers Hastings: Chinese grandmaster wins world's oldest chess congress». The Telegraph, 09-01-2015. [Consulta: 11 setembre 2015].
* ↑ «Campionat de la Xina». chessgames.com. [Consulta: 18 novembre 2015].
* ↑ «Copa del Món de 2015». Arxivat de l'original el 12 d'octubre 2015. [Consulta: 18 novembre 2015].
# Alessandro Corona

Alessandro Corona (Lanciano, 9 de gener de 1972) és un remer italià, ja retirat, que va competir durant les dècades de 1990 i 2000.
El 1992 va prendre part en els Jocs Olímpics d'Estiu de Barcelona, on guanyà la medalla de bronze en la prova del quàdruple scull del programa de rem. Formà equip amb Gianluca Farina, Rossano Galtarossa i Filippo Soffici. Posteriorment va disputar tres Jocs Olímpics d'Estiu més, el 1996, 2000 i 2004, on destaquen la quarta posició el 1996, en el quàdruple scull, i 2000, en el vuit amb timoner.
En el seu palmarès també destaquen set medalles al Campionat del Món de rem, quatre d'or, una de plata i dues de bronze, sempre en el quàdruple scull, entre les edicions del 1991 i 1998. També guanyà dues medalla d'or als Jocs del Mediterrani, el 1991 i 1993.

## Referències

* 1 2 «Olympedia – Alessandro Corona». [Consulta: 29 abril 2023].
* ↑ «Weltmeisterschaften (Herren - Teil 1)». [Consulta: 29 abril 2023].
* ↑ «World Rowing - Alessandro CORONA» (en anglès). [Consulta: 29 abril 2023].
# Alena Kyselicová

Alena Kyselicová (Trenčianske Teplice, 14 de novembre de 1957) va ser una jugadora d'hoquei sobre herba eslovaca que va competir sota la bandera de Txecoslovàquia durant la dècada de 1970.
El 1980 va prendre part en els Jocs Olímpics de Moscou, on guanyà la medalla de plata en la competició d'hoquei sobre herba.

## Referències

* ↑ «Alena Kyselicová Olympic Results». sports-reference.com. Arxivat de l'original el 18 d'abril 2020. [Consulta: 16 juny 2019].
# Herbert Perry

Herbert Perry (Ladybrand, 23 de gener de 1894 - Bridport, 20 de juliol de 1966) va ser un tirador britànic que va competir a començaments del segle xx.
El 1924 va prendre part en els Jocs Olímpics de París, on va disputar dues proves del programa de tir. Va guanyar la medalla d'or en la prova de tir al cérvol, doble tret per equips, mentre en la prova individual fou tretzè.

## Referències

* ↑ «Herbert Perry Olympic Results». sports-reference.com. Arxivat de l'original el 2 de gener 2015. [Consulta: 19 setembre 2018].
# Josep de Caralt Vidal

Josep de Caralt Vidal (Barcelona, 10 de març de 1907 - Barcelona, 30 de maig de 1986) fou un jugador d'hoquei sobre herba català que va competir durant les dècades de 1920 i 1930.
Durant la seva carrera esportiva jugà al Reial Club de Polo de Barcelona, amb qui guanyà diversos Campionats de Catalunya i la Copa d'Espanya de 1929. Participà en els Jocs Olímpics d'Amsterdam de 1928.

## Referències

* 1 2 «Josep de Caralt Vidal». Enciclopèdia de l'esport català. Enciclopèdia Catalana. [Consulta: 24 octubre 2018].
* ↑ «José de Caralt Olympic Results». sports-reference.com. Arxivat de l'original el 18 d'abril 2020. [Consulta: 24 octubre 2018].
# Aaron Summerscale

Aaron Summerscale (nascut el 26 d'agost de 1969) és un jugador i escriptor d'escacs anglès, que té el títol de Gran Mestre des de 1997.
Tot i que roman inactiu des de juny de 2017, a la llista d'Elo de la FIDE del desembre de 2021, hi tenia un Elo de 2395 punts, cosa que en feia el jugador número 59 d'Anglaterra. El seu màxim Elo va ser de 2520 punts, a la llista de juliol de 2001 (posició 485 al rànquing mundial).

## Resultats destacats en competició

Summerscale va guanyar ex aequo el títol de campió britànic d'escacs ràpids el 2000.

## Llibres

* Summerscale, Aaron. A Killer Chess Opening Repertoire. Globe Pequot, 1999. ISBN 978-1-85744-519-0.
* Summerscale, Aaron; Summerscale, Claire. Interview With a Grandmaster. Everyman Chess, 2002. ISBN 978-1-85744-243-4.

## Referències

* ↑ «Nota biogràfica d'Aaron Summerscale» (en anglès). Chessgames.com. [Consulta: 10 setembre 2015].
* ↑ «"Rànquing d'escaquistes per federació: Anglaterra"» (en anglès). lloc web de la FIDE. [Consulta: 28 desembre 2015].
* ↑ Posició al rànquing mundial i evolució Elo d'Aaron Summerscale «benoni.de» (en alemany). Arxivat de l'original el 2016-03-03. [Consulta: 10 setembre 2015].
# Aliaksandra Pankina

Aliaksandra Pankina (rus: Александра Юрьевна Панькина) (Bikhau, 2 de gener de 1972) és una remadora belarussa, ja retirada, vencedora d'una medalla olímpica.
El 1996 va prendre part en els Jocs Olímpics d'Estiu d'Atlanta, on va guanyar la medalla de bronze en la prova del vuit amb timoner del programa de rem.

## Referències

* ↑ «Olympedia – Aliaksandra Pankina». [Consulta: 17 agost 2023].
* ↑ «World Rowing - Aliaksandra PANKINA» (en anglès). Arxivat de l'original el 2023-01-23. [Consulta: 17 agost 2023].